2.ลักษณะการประกอบธุรกิจ

2.1. ความเป็นมา และการเปลี่ยนแปลงและพัฒนาการที่สำคัญ

บริษัท ซันเทคกรุ๊ป จำกัด(มหาชน) ก่อตั้งเมื่อวันที่ 31 สิงหาคม 2531 ด้วยทุนจดทะเบียนเริ่มแรก
10 ล้านบาท โดยใช้ชื่อเดิมว่า “บริษัท ทุ่งทานตะวัน จำกัด” ปัจจุบันบริษัทมีทุนจดทะเบียน 1,900
ล้านบาท ทุนเรียกชำระแล้ว 1,650 ล้านบาท

การเปลี่ยนแปลงและพัฒนาการที่สำคัญ

ปี 2542 - บริษัทลงนามในสัญญาในสัญญาปรับปรุงโครงสร้างหนี้ ซึ่งอยู่ภายใต้การดูแลของคณะกรรมการเพื่อการส่งเสริมการปรับปรุงโครงสร้างหนี้(คปน.) ธนาคารแห่งประเทศไทย โดยได้แต่งตั้งที่ปรึกษาทางการเงิน และที่ปรึกษากฏหมายที่เป็นอิสระสำหรับการจัดทำแผนปรับปรุงโครงสร้างหนี้

ปี 2543 - แผนการปรับปรุงโครงสร้างหนี้ของบริษัทได้รับความเห็นชอบจากเจ้าหนี้สถาบันการเงินภายใต้ คปน. ซึ่งที่ประชุมเจ้าหนี้สถาบันการเงินของบริษัท ได้มีมติให้บริษัทยื่นคำร้องขอฟื้นฟูกิจการต่อศาลล้มละลายกลาง โดยบริษัทได้ดำเนินการยื่นคำร้องขอฟื้นฟูกิจการต่อศาลล้มละลายกลาง เมื่อวันที่ 31 กรกฎาคม 2543 และศาลมีคำสั่งให้ฟื้นฟูกิจการ เมื่อวันที่ 28 สิงหาคม 2543

ปี 2544 - ศาลล้มละลายกลางได้มีคำสั่งเห็นชอบด้วยแผนฟื้นฟูกิจการของบริษัทเมื่อวันที่ 3 พฤษภาคม 2544 โดยมีบริษัท ศรีสงครามแพลนเนอร์ จำกัด เป็นผู้บริหารแผนซึ่งอำนาจหน้าที่ในการจัดการกิจการ และทรัพย์สินของบริษัท ตกอยู่แก่ผู้บริหารแผน

2.2 ลักษณะการประกอบธุรกิจ

บริษัทดำเนินธุรกิจหลัก 2 ประเภท ได้แก่
ธุรกิจการเกษตรแบบครบวงจรในอุตสาหกรรมผลิตและแปรรูปมะเขือเทศ
บริษัทมีไร่และโรงงานอยู่ที่จังหวัดนครพนมในพื้นที่ประมาณ 12,000 ไร่
มีพื้นที่ในการเพาะปลูกมะเขือเทศสด เพื่อเป็นวัตถุดิบในการผลิต และพื้นที่
โรงงานติดตั้งด้วยเครื่องจักรทันสมัยที่ให้ผลผลิตเป็นที่ยอมรับของตลาดโลก

นอกจากธุรกิจเกษตรแล้ว ในปี 2536
บริษัทได้ก่อตั้งโรงงานแปรสภาพเศษเหล็กขึ้นเป็นแห่งแรกในประเทศไทย ณ นิคมอุตสาหกรรมชลบุรี
จังหวัดชลบุรี เพื่อดำเนินธุรกิจแปรสภาพเศษเหล็กให้ได้คุณภาพ ขนาด
รวมทั้งสามารถรวบรวมเศษเหล็กได้ในปริมาณที่ลูกค้าต้องการ

  นอกจากนี้บริษัทยังมีการลงทุนในบริษัทย่อย และบริษัทร่วม ดังนี้

-   บริษัท เอส.ที. จี. อินเตอร์เนชั่นแนล เทรดดิ้ง จำกัด ดำเนินกิจการในรูป Trading
    Company เป็นนายหน้าจัดหาเศษเหล็ก รวมทั้งหาตลาดและเสริมสร้างการขายให้แก่บริษัท
    ซันเทคกรุ๊ป จำกัด(มหาชน)
    จึงมีส่วนช่วยให้การดำเนินงานด้านการตลาดของบริษัทมีความคล่องตัวมากขึ้น

-   บริษัท ซันเทค แสครป โพรเซสซิ่ง จำกัด ดำเนินกิจการเกี่ยวกับการค้า
    และแปรสภาพเศษเหล็ก
    รวมถึงโลหะทุกชนิดเพื่อให้ได้คุณภาพและขนาดตามความต้องการของลูกค้าด้วยเครื่องจักรกล
    ทั้งยังรวบรวมจัดหาเศษเหล็กตามปริมาณความต้องการของลูกค้า
    บริษัทมีเป้าหมายในการเพิ่มประสิทธิภาพในการผสมเศษเหล็กเพื่อให้ได้เศษเหล็กที่มีคุณภาพซึ่งจะช่วยเพิ่มประสิทธิภาพในการผลิตให้แก่ลูกค้าของบริษัท

-   บริษัท สตีลทอป จำกัด ดำเนินธุรกิจผลิตผลิตภัณฑ์เหล็กคือ เหล็กโครงสร้างรูปพรรณ รูปตัว C
    รูปตัว U และรูปตัว L และเหล็กที่ตัดหรือแปรรูปตามขนาดที่ต้องการ (Cut–to–Length)
    รวมทั้งผลิตท่อเหล็กคุณภาพสูง (American Petroleum Institution : API)

-   บริษัท ชลบุรี สตีลมิลล์ เซอร์วิสเซส จำกัด
    ดำเนินกิจการเกี่ยวกับการบริหารจัดการตะกรันเหล็กจากเตาหลอมแบบครบวงจรเพื่อการแปรรูปคัดแยกโลหะคงค้างกลับมาใช้งานใหม่
    ซึ่งเป็นกิจการร่วมทุนกับ R.B. Holding Inc.
    จากสหรัฐอเมริกาที่มีความชำนาญในกิจการแปรรูปตะกรันเหล็ก
    โดยสามารถให้บริการแก่ลูกค้าซึ่งเป็นผู้ผลิตเหล็กประเภทมีเตาหลอม

-   บริษัท ซัน-มาสเตอร์ อินเตอร์เนชั่นแนล เอ็นเตอร์เทนเมนท์ จำกัด
    ดำเนินธุรกิจให้เช่าและจำหน่ายวีดีโอเทปและแผ่นเลเซอร์ดิสก์ภายใต้สัญลักษณ์ “
    BLOCKBUSTER” โดยรับมอบลิขสิทธิ์แฟรนไชส์ของ Blocckbuster International
    Corporation
    ซึ่งเป็นผู้ประกอบการและเจ้าของแฟรนไชส์ธุรกิจให้เช่าวีดีโอที่ใหญ่ที่สุดในสหรัฐอเมริกา

-   บริษัท เหมราชพัฒนาที่ดิน จำกัด(มหาชน) ซึ่งประกอบธุรกิจพัฒนานิคมอุตสาหกรรม
    โดยการพัฒนาที่ดินพร้อมระบบสาธารณูปโภคต่างๆ ได้แก่ ถนน ระบบไฟฟ้า ระบบประปา
    ระบบโทรศัพท์ ระบบบำบัดน้ำเสีย ระบบกำจัดขยะ และสิ่งอำนวยความสะดวกอื่นๆ
    เพื่อจำหน่าย
    รวมถึงการบริการสาธารณูปโภคดังกล่าวหลังการขายให้กับนักลงทุนชาวไทยและชาวต่างประเทศ
    นองจากนี้ยังจัดให้มีบริการระบบสาธารณูปโภคอื่นๆ เพิ่มเติม ได้แก่ การจัดหาไอน้ำ,
    การจัดหาน้ำปราศจากแร่ธาตุ
    ตลอดจนการจัดให้มีโรงงานสำเร็จรูปไว้บริการแก่ผู้ลงทุนขนาดกลางและขนาดย่อมด้วย

  2.3 โครงสร้างการถือหุ้นของกลุ่มบริษัท
  และโครงสร้างรายได้ที่เกิดจากการขายผลิตภัณฑ์หรือบริการ ใน

ระยะ3 ปีที่ผ่านมา มีดังนี้

(หน่วย : ล้านบาท)

[TABLE]

หมายเหตุ:

1.  ลำดับที่ 1 - 2 แสดงรายได้สำหรับปีสิ้นสุด ณ วันที่ 30 มิถุนายน
    (รอบระยะเวลาบัญชีของบริษัทตั้งแต่ 1 ก.ค. –30 มิ.ย)

2.  ลำดับที่ 3 – 7 แสดงรายได้สำหรับปีสิ้นสุด ณ วันที่ 31 ธันวาคม
    (รอบระยะเวลาบัญชีของบริษัทตั้งแต่ 1 ม.ค. – 31 ธ.ค.)

2.4 เป้าหมายการดำเนินธุรกิจ

  ธุรกิจเกษตร
  บริษัทยังคงเป้าหมายที่จะเป็นผู้ส่งออกผลิตภัณฑ์มะเขือเทศบรรจุกระป๋องรายใหญ่ที่สุดใน

ประเทศไทย และมีเป้าหมายที่จะเพิ่มกำลังการผลิตผลิตภัณฑ์ข้าวโพดหวานบรรจุกระป๋อง
ซึ่งมีตลาดรองรับขนาดใหญ่ อีกทั้งยังจะทำให้โรงงานสามารถดำเนินการผลิตได้ทั้งปี
ไม่เฉพาะฤดูกาลของการผลิตมะเขือเทศเท่านั้น

ธุรกิจเศษเหล็ก หากอุตสาหกรรมเหล็กฟื้นตัว ความต้องการใช้เศษเหล็กมีเพิ่มขึ้น
และลูกค้าผู้ผลิตเหล็กของบริษัทสามารถดำเนินการผลิตได้ บริษัทคาดว่า
จะสามารถแปรสภาพเศษเหล็กเพื่อเป็นวัตถุดิบในการผลิตเหล็กได้เต็มกำลังการผลิต